V Sloveniji dela kot psihedelični terapevt ali psihoterapevt zaenkrat ni mogoče izvajati – tako zaradi restriktivne zakonodaje na področju psihotropnih snovi, kot tudi zaradi neurejene  zakonodaje, ki bi pokrivala samo psihoterapevtsko dejavnost.
Kljub temu vam bo ta izobraževalni program podal širok nabor tako teoretičnih kot tudi praktičnih znanj, ki vam bodo služila kot pomembna osnova za vaš strokovni razvoj na tem področju. Samo delo boste ob izpolnitvi pogojev, ki bodo za to potrebni lahko opravljali v primeru, da bo zakonodaja v prihodnje to omogočala ali v primeru, da boste svojo prakso izvajali na področju držav, kjer je to področje pravno urejeno (npr. Češka, Nizozemska, ZDA, Kanada, Brazilija, Jamajka, Peru ipd.).
Nabor podanih znanj vam bo hkrati omogočal nudenje podpore ljudem, ki uporabljajo psihedelične snovi izven terapevtskega okvira ali ljudem, ki brez psihotropnih snovi doživljajo druga intenzivna stanja zavesti.